कंज्यूमर कोर्ट 3 स्तरों पर स्थापित किए गए हैं. यदि 20 लाख रुपए तक की धोखाधड़ी की शिकायत दर्ज करवानी है तो आप जिला उपभोक्ता फोरम का दरवाजा खटखटा सकते हैं. 20 लाख रुपए से 1 करोड़ तक के मामले में राज्य उपभोक्ता फोरम और 1 करोड़ रुपए से ऊपर की धोखाधड़ी में राष्ट्रीय उपभोक्ता फोरम में केस दर्ज कराया जा सकता है. शिकायत दर्ज कराने की प्रक्रिया सरल और कम खर्च वाली है. आप स्वयं भी अपना केस लड़ सकते हैं. मगर दावा 2 साल के अंदर दायर करें. उपभोक्ता संरक्षण अधिनियम 1986 के तहत प्रावधान है कि उपभोक्ता फोरम 3 माह के भीतर मामला निबटाए.